Fungovanie kamery záleží od typu, keďže existujú dva základné typy kamier, a to káblové alebo bezdrôtové. Bezdrôtové kamery poskytujú používateľovi väčšiu flexibilitu, pretože k nim netreba privádzať žiadne káble. Tie drahšie bezdrôtové kamery sa zvyčajne dodávajú so solárnym panelom, vďaka ktorému je kamera používateľsky ešte príjemnejšia. Káblové bezpečnostné kamery vyžadujú pripojenie k zdroju elektrickej energie. Čo sa týka funkcií, tieto dva typy kamier sa v zásade nelíšia. Oba druhy kamier dokážu zaznamenávať video na vloženú pamäťovú kartu, pevný disk v nahrávacom zariadení alebo na cloudové úložisko (všetko záleží od konkrétneho modelu). IP kamery sa tak stávajú skvelým doplnkom bezpečnostného systému, pretože vďaka nim máte nepretržitý dohľad nad domom alebo firmou, a to bez ohľadu na to, kde sa momentálne nachádzate.\r